**Kedves Szülők!**

Örömmel üdvözöljük Zeneiskolánkban!

Gyermeke most olyan izgalmas zenei élményeknek az útján indul el, amin, ha kitartóan és szorgalmasan halad, akkor folytatni tudja egészen a középiskola végéig, és még felnőtt korában is.

Egy hangszer tanulása nagyon sok értéket és gazdag élményt tud nyújtani. De ugyanakkor kudarcot is tud okozni, ha az alábbiakat nem vesszük figyelembe.

A siker kulcsa a folyamatos otthoni gyakorlás.

1. Határozzon meg egy csendes helyet és időpontot a gyakorláshoz – a leckeírás után, mielőtt a TV-hez, vagy számítógéphez, egyéb technikai „csodához” ülne a gyermek. 10 perc hetente négyszer az első félévben elég, ami aztán folyamatosan növekedhet 20 percre.
2. A kezdetekkor ellenőrizze, hogyan gyakorol gyermeke, vagy legyen mellette, amikor a hangszerén játszik.
3. Még akkor is dicsérje fáradozását, ha eleinte nem tud szép hangokat képezni, bukdácsolnak az ujjai a hangszeren.
4. Engedje őt „koncertezni” a nagyszülőknek, a család barátainak.
5. A zenetanulás a gyermek készségeire, szorgalomra, az időre és türelemre épül.
6. A gyakorlás legyen öröm.
7. Amikor a gyermeke sikeres fejlődést és tudást mutat hangszeres játékában, beléphet különböző együttesekbe és zenekarokba. Zeneiskolán belül és kívül is.

Közös együttműködésünkben bízva, szép sikereket kívánunk gyermekének a hangszertanulásban!

 A Molnár Antal Zeneiskola

 vezetősége és tanárai